Komisijos reglamentas (EB) Nr. 382/2004
2004 m. kovo 1 d.
nukrypstantis nuo Reglamento (EB) Nr. 1535/2003 dėl džiovintų slyvų, gautų iš "d'Ente" veislės slyvų, pristatymo laikotarpio 2003/04 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo [1], ypač į jo 6c straipsnio 7 dalį,
kadangi:
(1) 2003 m. rugpjūčio 29 d. Komisijos reglamento (EB) Nr. 1535/2003 3 straipsnio 2 dalis, nustatanti išsamias Tarybos Reglamento (EB) Nr. 2201/96 dėl pagalbos perdirbtiems iš vaisių ir daržovių produktams schemos taikymo taisykles [2], numato, kad pagalba suteikiama tik džiovintoms slyvoms, gautoms iš d'Ente veislės slyvų, pateiktų perdirbimo pramonei nuo rugpjūčio 15 d. iki sausio 15 d.
(2) 2003 m. vasarą išskirtinės oro sąlygos turėjo įtakos Prancūzijos gamybos rajonams. Dėl to gamintojams reikėjo daugiau laiko partijas rūšiuoti, todėl buvo vėluojama pristatyti.
(3) Kad gamintojų nebaustų šios aplinkybės, išimtiniais atvejais ir tik 2003/04 prekybos metams, turi būti įrašyta nuo datų, išdėstytų Reglamento(EB) Nr. 1535/2003 3 straipsnio 2 dalyje, leidžianti nukrypti nuostata.
(4) Šiame Reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nepaisant Reglamento (EB) Nr. 1535/2003 3 straipsnio 2 dalies, ir tik 2003/04 prekybos metams, pagalba suteikiama džiovintoms slyvoms, gautoms iš džiovintų d'Ente veislės slyvų, pateiktų perdirbamajai pramonei nuo 2003 m. rugpjūčio 15 d. iki 2004 m. sausio 31 d.
2 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 1 d.